ประกาศกรมการค้าต่างประเทศประกาศกรมการค้าต่างประเทศเรื่อง หลักเกณฑ์ วิธีการ และเงื่อนไขในการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียกรณีนำไปใช้ในอุตสาหกรรมแม่พิมพ์เพื่อใช้สิทธิชำระอากรตอบโต้การทุ่มตลาดในอัตราร้อยละ๐พ.ศ. ๒๕๖๐ ตามที่ได้มีประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนเพื่อเรียกเก็บอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียต่อไป พ.ศ. ๒๕๖๐ ลงวันที่ ๑๙ มิถุนายน พ.ศ.๒๕๖๐ กำหนดให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียในอัตราร้อยละ ๐ ของราคา ซี. ไอ. เอฟ. สำหรับกรณีที่นำไปใช้ในอุตสาหกรรมแม่พิมพ์เป็นปริมาณรวมไม่เกิน ๑,๐๐๐ เมตริกตันต่อปี ตามหลักเกณฑ์ วิธีการ และเงื่อนไขในการนำเข้าที่อธิบดีกรมการค้าต่างประเทศประกาศกำหนดนั้นเพื่อให้เป็นไปตามความในข้อ ๗ของประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนเพื่อเรียกเก็บอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียต่อไป พ.ศ.๒๕๖๐ ลงวันที่ ๑๙ มิถุนายน พ.ศ. ๒๕๖๐ อธิบดีกรมการค้าต่างประเทศจึงออกประกาศไว้ดังต่อไปนี้ข้อ ๑ ในประกาศนี้สินค้าเหล็กแผ่นรีดร้อน หมายความว่าสินค้าเหล็กแผ่นรีดร้อนชนิดเป็นม้วนและไม่เป็นม้วนมาตรฐาน JIS G ๔๐๕๑ เกรด S๔๕C หรือมาตรฐานอื่นที่เทียบเท่า ตามพิกัดอัตราศุลกากรประเภทย่อยที่๗๒๐๘.๕๑.๐๐.๐๓๓ ๗๒๐๘.๕๑.๐๐.๐๕๓ ๗๒๑๑.๑๔.๑๓.๐๙๐ และ ๗๒๑๑.๑๔.๑๙.๐๙๐ที่มีแหล่งกำเนิดจากสาธารณรัฐประชาชนจีนและประเทศมาเลเซียเพื่อนำไปใช้ในอุตสาหกรรมแม่พิมพ์ใบกำกับปริมาณการนำเข้าสินค้า หมายความว่าใบกำกับปริมาณการนำเข้าสินค้าเหล็กแผ่นรีดร้อนเพื่อใช้สิทธิชำระอากรตอบโต้การทุ่มตลาดในอัตราร้อยละ๐ ตามแบบ ล. ๓ ท้ายประกาศนี้ข้อ ๒ ปริมาณการจัดสรรและช่วงระยะเวลาในการนำเข้าดังนี้(๑) ปีที่ ๑ ปริมาณไม่เกิน ๑,๐๐๐ เมตริกตันสำหรับการนำเข้าตั้งแต่วันที่ประกาศนี้มีผลใช้บังคับเป็นต้นไป ถึงวันที่ ๒๒มิถุนายน พ.ศ. ๒๕๖๑(๒) ปีที่ ๒ ปริมาณไม่เกิน ๑,๐๐๐ เมตริกตันสำหรับการนำเข้าระหว่างวันที่ ๒๓ มิถุนายน พ.ศ. ๒๕๖๑ ถึงวันที่ ๒๒ มิถุนายน พ.ศ.๒๕๖๒(๓) ปีที่ ๓ ปริมาณไม่เกิน ๑,๐๐๐ เมตริกตันสำหรับการนำเข้าระหว่างวันที่ ๒๓ มิถุนายน พ.ศ. ๒๕๖๒ ถึงวันที่ ๒๒ มิถุนายน พ.ศ.๒๕๖๓(๔) ปีที่ ๔ ปริมาณไม่เกิน ๑,๐๐๐ เมตริกตันสำหรับการนำเข้าระหว่างวันที่ ๒๓ มิถุนายน พ.ศ. ๒๕๖๓ ถึงวันที่ ๒๒ มิถุนายน พ.ศ.๒๕๖๔(๕) ปีที่ ๕ ปริมาณไม่เกิน ๑,๐๐๐ เมตริกตันสำหรับการนำเข้าระหว่างวันที่ ๒๓ มิถุนายน พ.ศ. ๒๕๖๔ ถึงวันที่ ๒๒ มิถุนายน พ.ศ.๒๕๖๕ข้อ ๓ผู้มีสิทธิขอรับการจัดสรรปริมาณการนำเข้าต้องมีคุณสมบัติอย่างใดอย่างหนึ่งดังนี้(๑) เป็นนิติบุคคลที่มีวัตถุประสงค์ในการนำเข้าเหล็ก หรือ(๒) เป็นผู้ประกอบกิจการโรงงานผลิตแม่พิมพ์ข้อ ๔ การยื่นคำขอให้ผู้มีคุณสมบัติตามข้อ ๓ยื่นคำขอรับการจัดสรรปริมาณการนำเข้าต่อสมาคมอุตสาหกรรมแม่พิมพ์ไทยได้ตั้งแต่วันที่ประกาศนี้มีผลใช้บังคับเป็นต้นไปในวันทำการ ตั้งแต่เวลา ๐๘.๓๐ น. ถึงเวลา ๑๖.๓๐ น. พร้อมเอกสารหลักฐานดังนี้(๑) กรณีนิติบุคคลตามข้อ ๓ (๑)ให้แสดงหนังสือรับรองการจดทะเบียนเป็นนิติบุคคลที่ออกโดยกรมพัฒนาธุรกิจการค้าที่มีอายุไม่เกิน ๓ เดือนนับถึงวันยื่นคำขอ(๒) กรณีผู้ประกอบกิจการโรงงานผลิตแม่พิมพ์ตามข้อ ๓ (๒)ให้แสดงสำเนาเอกสารหลักฐานการอนุญาตประกอบกิจการโรงงานข้อ ๕การจัดสรรปริมาณการนำเข้าให้สมาคมอุตสาหกรรมแม่พิมพ์ไทยพิจารณาจัดสรรปริมาณการนำเข้าสินค้าเหล็กแผ่นรีดร้อนให้แก่ผู้มีสิทธินำเข้าที่ยื่นคำขอรับการจัดสรรโดยวิธีการยื่นขอก่อนได้รับสิทธิก่อน (First come, first served) จนกว่าจะครบปริมาณที่กำหนดตามข้อ๒กรณีที่มีผู้มีสิทธินำเข้ามาถึงสถานที่ที่จะยื่นคำขอก่อนหรือในเวลา๐๘.๓๐ น. ของแต่ละวันเกินกว่าหนึ่งรายและปริมาณที่ยื่นขอรวมกันเกินกว่าปริมาณที่กำหนดตามข้อ๒ ให้ถือว่าทุกรายมาพร้อมกัน ในกรณีเช่นนี้ให้ใช้วิธีการจับฉลากเพื่อจัดลำดับก่อนหลังในการยื่นคำขอภายหลังการจัดสรรปริมาณการนำเข้าให้สมาคมอุตสาหกรรมแม่พิมพ์ไทยออกหนังสือรับรองแสดงการได้รับส่วนจัดสรรปริมาณการนำเข้าให้แก่ผู้ยื่นคำขอรับการจัดสรรแต่ละรายข้อ ๖ ห้ามมิให้ผู้ได้รับปริมาณการจัดสรรโอนสิทธิส่วนจัดสรรให้แก่ผู้อื่นเว้นแต่จะได้รับความเห็นชอบจากอธิบดีกรมการค้าต่างประเทศข้อ ๗ให้สมาคมอุตสาหกรรมแม่พิมพ์ไทยแจ้งเป็นหนังสือเกี่ยวกับผลการจัดสรรปริมาณการนำเข้าสินค้าเหล็กแผ่นรีดร้อนเพื่อใช้สิทธิชำระอากรตอบโต้การทุ่มตลาดในอัตราร้อยละ๐ และการออกหนังสือรับรองแสดงการได้รับส่วนจัดสรรปริมาณการนำเข้าพร้อมสำเนาหนังสือรับรองต่อกองปกป้องและตอบโต้ทางการค้ากรมการค้าต่างประเทศ ภายใน ๓วันทำการนับแต่วันที่ได้จัดสรรปริมาณการนำเข้าเสร็จสิ้นข้อ ๘ให้ผู้ได้รับปริมาณการจัดสรรตามข้อ ๕ นำเข้าได้ในช่วงระยะเวลาที่กำหนดตามข้อ๒ โดยให้ยื่นคำร้องขอรับใบกำกับปริมาณการนำเข้าสินค้าตามแบบ ล.๒ ท้ายประกาศนี้และใบกำกับปริมาณการนำเข้าสินค้า ต่อสำนักบริการการค้าต่างประเทศกรมการค้าต่างประเทศ พร้อมเอกสารหลักฐานดังนี้(๑) หนังสือรับรองแสดงการได้รับส่วนจัดสรรปริมาณการนำเข้าจากสมาคมอุตสาหกรรมแม่พิมพ์ไทย(๒) สำเนาใบกำกับสินค้า (Commercial Invoice)(๓) สำเนาบัญชีรายการสินค้า (Packing List)(๔) สำเนาใบตราส่งสินค้า (Bill of Lading)(๕) สำเนาหนังสือรับรองแหล่งกำเนิดสินค้า (Certificate of Origin) หรือเอกสารอื่นที่แสดงว่าสินค้ามีแหล่งกำเนิดจากสาธารณรัฐประชาชนจีนและประเทศมาเลเซียข้อ ๙กรมการค้าต่างประเทศจะออกใบกำกับปริมาณการนำเข้าสินค้าให้แก่ผู้ยื่นคำขอตามปริมาณที่ยื่นขอในแต่ละครั้งจนกว่าจะครบตามปริมาณที่ได้รับการจัดสรรจากสมาคมอุตสาหกรรมแม่พิมพ์ไทยหรือตามที่พิจารณาเห็นสมควรข้อ ๑๐ ให้ผู้ที่ได้รับใบกำกับปริมาณการนำเข้าสินค้านำไปยื่นต่อกรมศุลกากรเพื่อเป็นหลักฐานประกอบการใช้สิทธิชำระอากรตอบโต้การทุ่มตลาดในอัตราร้อยละ ๐ข้อ ๑๑ใบกำกับปริมาณการนำเข้าสินค้าให้มีอายุ ๑ เดือน นับแต่วันที่ออกเว้นแต่กรณีที่ออกให้ในเดือนสุดท้ายของแต่ละรอบปีตามข้อ ๒ให้หมดอายุในวันสุดท้ายของรอบปีนั้นโดยให้ใช้สำหรับการนำเข้าได้เพียงครั้งเดียวและให้ใช้ได้เฉพาะท่าหรือที่นำเข้าที่ระบุในใบกำกับปริมาณการนำเข้าสินค้าเท่านั้นข้อ ๑๒ให้ผู้นำเข้ารายงานการนำเข้าสินค้าเหล็กแผ่นรีดร้อนเพื่อนำไปใช้ในอุตสาหกรรมแม่พิมพ์ต่อกองปกป้องและตอบโต้ทางการค้ากรมการค้าต่างประเทศ ตามแบบที่กำหนดท้ายประกาศนี้ ภายใน ๓๐วันทำการนับแต่วันนำเข้าหากผู้นำเข้ารายใดไม่รายงานภายในกำหนดเวลาหรือรายงานแต่เอกสารไม่ครบถ้วนถูกต้องหรือระบุรายละเอียดในสาระสำคัญไม่ครบถ้วนถูกต้องกรมการค้าต่างประเทศจะระงับการออกใบกำกับปริมาณการนำเข้าสินค้าในครั้งต่อไปจนกว่าผู้นำเข้ารายนั้นจะนำรายงานการนำเข้ามาแสดงหรือจนกว่าจะได้ดำเนินการแก้ไขรายละเอียดให้ครบถ้วนถูกต้องข้อ ๑๓กรณีที่ผู้ได้รับการจัดสรรรายใดไม่ยื่นคำร้องขอรับใบกำกับปริมาณการนำเข้าสินค้าหรือไม่นำเข้าสินค้าเหล็กแผ่นรีดร้อนตามปริมาณที่ได้รับการจัดสรรให้เสร็จสิ้นภายในเวลาที่กำหนดตามข้อ๘ให้ถือว่าผู้ได้รับการจัดสรรรายนั้นสละสิทธิ์ปริมาณการจัดสรรที่ได้รับทั้งหมดหรือในส่วนที่ยังไม่ได้นำเข้าแล้วแต่กรณีข้อ ๑๔ให้สมาคมอุตสาหกรรมแม่พิมพ์ไทยนำปริมาณการจัดสรรส่วนที่สละสิทธิ์ตามข้อ ๑๓ไปจัดสรรให้แก่ผู้ยื่นคำขอรายอื่นต่อไป ตามวิธีการที่กำหนดในข้อ ๕ข้อ ๑๕[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ สิงหาคม พ.ศ. ๒๕๖๐ดวงพร รอดพยาธิ์อธิบดีกรมการค้าต่างประเทศ[เอกสารแนบท้าย]๑. คำร้องขอรับใบกำกับปริมาณการนำเข้าสินค้าเพื่อใช้สิทธิชำระอากรตอบโต้การทุ่มตลาด ในอัตราร้อยละ ๐ (แบบ ล.๒)๒. ใบกำกับปริมาณการนำเข้าสินค้าเพื่อใช้สิทธิชำระอากรตอบโต้การทุ่มตลาด (แบบ ล.๓)๓. แบบรายงานการนาเข้าสินค้าเหล็กแผ่นรีดร้อนเพื่อนาไปใช้ในอุตสาหกรรมแม่พิมพ์(ดูข้อมูลจากภาพกฎหมาย)ปวันวิทย์/อัญชลี/จัดทำ๑๐ สิงหาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๐๑ ง/หน้า ๒๑/๘ สิงหาคม ๒๕๖๐